Anglický jazyk – 6.B a 7.A - skupina A

Milí žiaci, prostredníctvom svojich triednych učiteľov ste sa dozvedeli svoje prístupové kódy do aplikácie **WOCABEE**. Nie všetci ste sa však zaregistrovali. Poniektorí si už pekne precvičujú slovnú zásobu, iní sa buď k informácii ešte nedostali, alebo to odignorovali. Bola by som rada, ak by ste sa do aplikácie prihlásili všetci, pretože takto si zopakujete starú a osvojíte aj novú slovnú zásobu z ANJ. Ja ako učiteľ vidím, koľko úloh ste splnili a je tam aj možnosť písania písomiek. Ak je pre niekoho táto informácia nová a nedostal sa k svojmu prístupovému kódu, napíšte mi email: **palastova.otilia@gmial.com**

Takže ešte raz pridávam postup a vysvetlenie.

V rámci zábavnej formy učenia sa slovíčok, ktoré predstavujú veľmi dôležitú časť výučby cudzieho jazyka, rozhodli sme sa vyskúšať aplikáciu, ktorú si nemusíte inštalovať. Je dostupná na internete a otvoríte ju na každom zariadení (mobil, PC, tablet). Máme ju na teraz zadarmo, tak prečo to nevyskúšať. Bude to možno znieť komplikovane, ale nie je to nič čo by ste vy nezvládli.  Do vyhľadávača zadajte slovo wocabee. Otvorte stránku a v ľavom hornom rohu je zelené tlačidlo **otvoriť aplikáciu**a tam vyberte možnosť **zaregistrovať sa**. Po registrácii (zadaní vašich údajov) je potrebné sa opäť **prihlásiť**. Keď už budete prihlásení, kliknite na kolónku **nastavenia** a možnosť **priradiť triedu**. Po odkliknutí možnosti priradiť triedu vás to vyzve, aby ste zadali 6 miestny kód, ktorý má každý z vás určený. Takto sa dostanete do triedy 6.B, 7.A, ktoré som tam pre vás vytvorila. Následne už pracujete so slovíčkami, ktoré vám tam vždy pridávam v tzv. balíkoch, ideme presne podľa lekcii z našej učebnice.

 S pozdravom Mgr. O. Palaštová